Doar Bob Paisley și Carlo Ancelotti au reușit să câștige turneul de trei ori, Paisley conducând FC Liverpool spre succes în 1977, 1978 și 1981, iar Ancelotti cucerind două trofee cu Milan în 2003 și 2007 și un trofeu cu Real Madrid în 2014. Alți 17 antrenori au câștigat titlul câte două ori. Doar cinci antrenori au câștigat competiția cu două cluburi diferite: în afară de Carlo Ancelotti; Ernst Happel cu Feyenoord în 1970 și Hamburg în 1983; Ottmar Hitzfeld cu Borussia Dortmund în 1997 și Bayern München în 2001; José Mourinho cu Porto în 2004 și Inter Milano în 2010; și Jupp Heynckes cu Real Madrid în 1998 și Bayern München în 2013. Șapte persoane au câștigat turneul atât ca jucător, cât și ca antrenor: Miguel Muñoz, Giovanni Trapattoni, Johan Cruyff, Carlo Ancelotti, Frank Rijkaard, Josep Guardiola și Zinedine Zidane.